Document ID: /roh_data/filtered/fineweb-2-filterrobots_roh.jsonl.gz/46632

Il bindel cotschen enturn culiez mussa ch'ella è ina da las collavuraturas da la Lia Rumantscha, en acziun a la festa dals 100 onns a Zuoz. La dunna da 28 onns cun ils chavels cotschens è però ina collavuratura speziala. Cun 13 onns ha ella bandunà Zuoz cun sia famiglia en direcziun Cardiff a Wales.
Uss, durant lavurar vi da ses doctorat che s'occupa cun la traducziun d'istorgias d'uffants da linguas minoritaras, è Hannah Felce turnada en Engiadina, sco collavuratura temporara da la Lia Rumantscha.
Da duvrar il rumantsch puspè sco lingua dal mintgadi, sco lingua da lavur è stà grev al cumenzament.
Cunquai che l'Engiadin'Ota saja bilingua, saja dentant ì meglier che pensà. Il rumantsch n'ha Hannah Felce betg duvrà passa 10 onns, suenter ch'ella è partida cun sia famiglia a Cardiff. Avant dus onns è ella lura vegnida a Samedan als curs da rumantsch ed ha puspè emprendì rumantsch.
Jau stun bain qua, perquai hai jau decidì da restar e da turnar dal tut en patria.
RR actualitad 15:00